‎(ผลงานซีรีส์จาก NETFLIX)
‎แคริบเบียนคือบ้านของ ‎แก๊งโจรสลัดอังกฤษที่โด่งดัง
‎ชื่อ "แก๊งฟลายอิ้ง"
‎พวกเขาปล้นเรือสินค้าหลายลำ
‎ที่แล่นจากทวีปอเมริกาไปยุโรปและแอฟริกา
‎เอาไปให้หมด
‎ขอบคุณนะ
‎พวกเขาทำลายกำไรของพ่อค้าในลอนดอน
‎เราแพ้พวกโจรสลัดนอกรีต
‎คนทรยศพวกนี้!
‎พระเจ้าจอร์จที่ 1 ของอังกฤษทนไม่ไหว ‎จึงใช้กลยุทธ์ที่น่าตกใจ
‎มันเขียนว่าอะไร
‎เพื่อยุติการปล้นสะดมในทะเล
‎นี่เป็นข้อเสนอจากกษัตริย์
‎อภัยโทษ!
‎การให้อภัยผู้ที่หันหลังให้การเป็นโจรสลัด
‎- สัญญากับผมได้ไหม ‎- อนาคตของผมขึ้นอยู่กับมัน
‎จุดจบมาเยือนแกแล้ว
‎คนที่ปฏิเสธจะถูกตามล่าและแขวนคอ
‎มันเป็นข้อเสนอที่ทำให้โจรสลัดต่อต้านโจรสลัด
‎การอภัยโทษของแกมีค่าแค่นี้!
‎เหลือโจรสลัดแค่สองคน
‎แบล็กเบียร์ด…
‎แบล็กเบียร์ด!
‎และชาลส์ เวน
‎ถ้ามีใครขัดขวาง ฆ่ามันซะ!
‎ผู้ที่ขวางทางพวกเขาอยู่คือคนของกษัตริย์
‎วูดส์ โรเจอร์ส ผู้พิฆาตโจรสลัด
‎ใครจะเป็นผู้ชนะในศึกสุดท้ายครั้งนี้
‎(สาธารณรัฐโจรสลัดแห่งแนสซอ ปี 1718)
‎วูดส์ โรเจอร์สแล่นเรือไปครึ่งโลก
‎เพื่อทำลายสาธารณรัฐโจรสลัดแห่งแนสซอ ‎ในนามของพระเจ้าและประเทศ
‎เป็นขุมนรกที่น่ารังเกียจสิ้นดี
‎ฟังเสียงพวกสวะต่ำทรามนั่นสิ
‎วูดส์ โรเจอร์สเป็นคนของกษัตริย์ ‎เดินทางไปในนามของรัฐบาล
‎และในนามของกฎหมาย ‎และความสงบเรียบร้อยเพื่อสะสางที่แห่งนี้
‎แต่โรเจอร์สมีปัญหา ‎กับโจรสลัดที่โหดเหี้ยมที่สุดเท่าที่เคยมีมา
‎ชาลส์ เวน
‎มองฉันสิเวลาฉันพูดกับแก!
‎ชาลส์ เวนเป็นคนที่ไม่มีสมบัติผู้ดี ‎ไม่มีสถานะทางสังคม
‎จับเขาไว้!
‎ไม่เคารพผู้มีอำนาจ
‎ใช้กฎหมายของตัวเองกับคนอื่น
‎ตอนนี้ถึงเวลาต้องพูดอะไรสักอย่างแล้ว
‎ในฐานะหนึ่งในโจรสลัดคนสุดท้ายที่เหลืออยู่
‎ตอนนี้เวนตั้งตัวเองเป็น ‎ผู้ปกครองสาธารณรัฐโจรสลัด
‎นั่นใครน่ะ
‎จากผู้ปกครองเวนครับ เขาอยากรู้คำตอบ…
‎ของคุณ
‎ในจดหมายของเขา ‎เวนบอกโรเจอร์สว่าเขาจะรับการอภัยโทษ
‎โดยมีเงื่อนไขอย่างหนึ่ง
‎ให้เขาเก็บสมบัติของเขาไว้ได้
‎ดูนี่สิ
‎คนไม่รู้หนังสือที่เซ็นชื่อเป็นรูปไม้กางเขน
‎คิดว่าเขาอยู่ในฐานะที่จะเจรจากับผมได้
‎นี่คือคำตอบของเขา
‎ถ้าเขาอ่านไม่ออก ‎บอกเขาว่าจะร่วมมือกับกษัตริย์
‎หรือจะยอมถูกแขวนคอก็ได้
‎วูดส์ โรเจอร์สมีแผลเป็นบนใบหน้า
‎ครั้งสุดท้ายที่เขาต่อสู้กับโจรสลัด เขาถูกยิง
‎จนกระสุนฝังในปากของเขา ‎และเขาก็มาอยู่ที่นี่อีกครั้ง
‎กลับสู่ความขัดแย้งแบบเดิมกับศัตรูคนเดิม
‎พวกที่เหลืออยู่ของชุมชนโจรสลัดในแนสซอ ‎รอคำตอบจากโรเจอร์ส
‎สามีคุณไปนานแค่ไหนแล้ว
‎เขาจะหาวิธีโน้มน้าววูดส์ โรเจอร์สจนได้
‎พยายามหยุดยั้งไม่ให้เขาโจมตีคุณอยู่แน่ๆ
‎โดยที่คุณต้องสูญเสียอย่างหนัก
‎เป็นคำตอบที่ดี!
‎สำหรับชาลส์ เวนแล้ว วูดส์ โรเจอร์สคือศัตรู
‎เขาเป็นตัวตนของทุกอย่างที่เวนเกลียด
‎เขาเป็นสัญลักษณ์ของอำนาจ ‎ที่เวนคัดค้านอย่างมาก
‎เขาจึงเป็นศัตรูตัวฉกาจของเวน
‎เราจะตอบเขาแบบเดียวกัน ไปเร็ว ทุกคน
‎คนส่งสารของเวนคือเจมส์ บอนนี
‎แอนน์ ภรรยาของเขา ‎ซึ่งเป็นผู้นำโจรสลัดหญิงในแนสซอ
‎ต้องการที่จะแลกเปลี่ยนสามีของเธอ
‎คุณต้องเอาฉันมาจากเขา…
‎จากเจมส์
‎แน่นอน ผมจะคุยกับเขา เราจะจัดการมัน
‎ตอนที่แจ็ก แร็กแฮมตกหลุมรักแอนน์ บอนนี ‎เธอยังแต่งงานอยู่
‎ในตอนนั้น การหย่ามีให้เฉพาะคนรวยเท่านั้น
‎สำหรับคนอื่นๆ ‎พวกเขามีการขายและประมูลภรรยา
‎มันเป็นวิธีปกติทั่วไปที่จะพ้นจากชีวิตแต่งงาน
‎มันเหมือนแลกเปลี่ยนเธอมาเป็นทรัพย์สมบัติ
‎เก็บซ่อนมันไว้ก่อน
‎ผมจะไปเอามาอีก
‎ฉันจะไปปล้นกับไอ้บ้าเวนนั่น
‎แต่ผมจะกลับมาด้วยเรือของตัวเอง ‎แล้วจ่ายเงินให้ไอ้เวรบอนนีนั่น
‎แร็กแฮม!
‎เขาเป็นคนบ้า
‎แต่เขาจะเป็นคนบ้าที่ร่ำรวย
‎แจ็ก ฉันมีอะไรเซอร์ไพรส์โรเจอร์ส มาเร็ว
‎มาเร็วสิ
‎เร็วเข้า!
‎ตัดไปทางนั้น
‎กองเรือของโรเจอร์สพร้อมกำลังพล 200 คน ‎กำลังปิดล้อมท่าเรือแนสซอ
‎เผาข้อเสนอเจรจาที่จริงใจของฉันงั้นเหรอ
‎ให้เขาได้เห็นไฟของจริงกันเถอะ
‎เวนเอาเรือลำหนึ่งของเขา
‎แล้วใส่ทุกอย่างที่เป็นเชื้อเพลิงไว้เต็มลำ
‎น้ำมันดิน อาจจะสารเคมีอื่นทุกอย่าง
‎แล้วเอาปืนใหญ่ทั้งหมดไว้บนเรือลำนี้
‎ใส่กระสุนไว้กระบอกละสองลูก
‎พอมันร้อน มันจะยิงมั่วไปหมด ‎และอาจสร้างความเสียหายไปทั่ว
‎เราพร้อมแล้ว กัปตัน
‎เวนปล่อยนรกในทะเลหลวง ‎ต้านกองทัพเรือของกษัตริย์
‎กัปตัน!
‎ตัดเชือกสมอ!
‎ไม่งั้นไหม้กันหมดแน่!
‎"เรือเพลิง" ตามที่คนเรียกกัน ‎เป็นหนึ่งในสิ่งที่น่ากลัวที่สุด
‎สำหรับกะลาสี เพราะเรือทุกลำ
‎ทำด้วยไม้ ป่าน เชือก น้ำมันดิน และผ้าใบ ‎ทุกอย่างที่ไฟไหม้ได้ง่าย
‎นั่นแหละไฟของจริง โรเจอร์ส
‎นั่นแหละไฟของแก!
‎เร็วสิ!
‎เร็วเข้า!
‎นรกรอแกอยู่ เวน
‎นรก
‎ลูกเรือของวูดส์ โรเจอร์สตัดเชือกสมอเรือ
‎พวกเขาแยกย้ายกันไปทุกทิศทาง ‎เพื่อให้พ้นจากเรือเพลิง
‎แล่นไปที่น้ำตื้น ทุกคน ‎ถ้าไอ้ระยำนั่นตามมา มันเกยตื้นแน่
‎ขณะที่โรเจอร์สกับกองเรือของเขา ‎แตกกระเจิง เวนก็แล่นเรือหนีไป
‎พอฉันกลับมา
‎แกจะกลายเป็นข้าหลวง ‎ที่ตายบนกองศพคนอังกฤษ
‎ห่างแนสซอไปทางเหนือ 700 ไมล์
‎ที่ชายฝั่งทะเลตะวันออก
‎แบล็กเบียร์ดตัดสินใจรับการอภัยโทษของกษัตริย์
‎แต่ก็ยังปล้นสะดมต่อไป
‎ขนขึ้นมาให้หมด!
‎เร็วเข้า
‎เขาขนของที่ปล้นได้ ‎มายังท่าเรือบาธในนอร์ทแคโรไลนา
‎เก็บน้ำตาลไว้หนึ่งถุง
‎เป็นของหวานสำหรับเพื่อนใหม่ของเรา
‎เขาทำข้อตกลงกับข้าหลวง ชาลส์ อีเดน
‎ออกหาปลาไม่กี่วันได้มาเยอะเลย ว่าไหม
‎เพื่อแสดงความปรารถนาดี คิดว่าคุณคงจะชอบนะ
‎ฉลองให้กับการอภัยโทษของคุณ ‎และการเป็นหุ้นส่วนใหม่ของเรา
‎แผนเกษียณของแบล็กเบียร์ด ‎ขึ้นอยู่กับความคิดที่ว่าเขาจะปล้นสะดม
‎ภายใต้ความคุ้มครองทางกฎหมายของข้าหลวง
‎มีคนของผมควบคุมชายฝั่ง ‎คุณจะปลอดภัยจากพวกสเปน
‎และจะมีการค้นพบที่น่าพอใจมากขึ้น ‎ในการหาเงินเข้ากระเป๋าของเรา
‎ข้าหลวงอีเดนกับเพื่อนๆ ของเขา ‎จะได้กำไรส่วนหนึ่งของแบล็กเบียร์ด
‎และยังเสนอขายสินค้าบางอย่างที่ปล้นมาด้วย
‎ระวังตัวหน่อยนะ กัปตัน
‎เพื่อนบ้านของผมเริ่มกังวลแล้ว
‎คุณไม่อยากให้พวกเขาร้องขอความช่วยเหลือแน่
‎เรื่องนี้กลายเป็นความเข้าใจผิดของแบล็กเบียร์ด
‎เขาไม่ได้ตระหนักว่าศัตรูของเขาบางคน
‎ไร้สัตย์แค่ไหนในโลกที่ดีเยี่ยม
‎ของข้าหลวงและชนชั้นสูง
‎ขนต่อไป!
‎อย่าหยุด!
‎แต่แบล็กเบียร์ดล้ำเส้นแล้ว ‎และสายลับก็เฝ้าดูเขาอยู่ทุกฝีก้าว
‎บนชายฝั่ง มีหัวหน้าสายลับ
‎ที่แทรกซึมลูกเรือของแบล็กเบียร์ด
‎อเล็กซานเดอร์ สปอตส์วูด ‎ข้าหลวงแห่งเวอร์จิเนีย เป็นขุนนางคนสำคัญ
‎เวอร์จิเนียมีการค้ามากมาย โดยเฉพาะยาสูบ
‎และหน้าที่ของสปอตส์วูด ‎รวมถึงการปกป้องการค้านั้น
‎ขอโทษที่มารบกวน
‎เรามีข้อมูลใหม่เกี่ยวกับที่อยู่ของแบล็กเบียร์ด
‎แบล็กเบียร์ดเป็นภัยคุกคามใหญ่หลวง
‎การมีโจรสลัดที่มีเรือและกองเรือทรงอานุภาพ
‎แล่นขึ้นล่องตามชายฝั่งเวอร์จิเนีย ‎อาจทำให้การค้าเสียหายอย่างหนัก
‎ซึ่งอาจทำให้อาณานิคมเสียหายอย่างร้ายแรง
‎ผู้กองเมย์นาร์ด…
‎ผมกำลังมองหาคนคนหนึ่ง
‎คนที่ประวัติศาสตร์จะบันทึกไว้
‎ในฐานะผู้กอบกู้การค้าของอเมริกา
‎คนที่จะกำจัดโลกของแบล็กเบียร์ด
‎คุณจะเป็นคนคนนั้นไหม
‎ผมจะเป็นคนคนนั้นครับ
‎เมย์นาร์ดเป็นเรือเอก ‎ที่อายุมากที่สุดคนหนึ่งในกองทัพเรือ
‎เขาเป็นทหารเรือที่มีประสบการณ์มาก
‎เขาจะเป็นคนที่เหมาะสมที่สุด ‎กับการล่าแบล็กเบียร์ด
‎และนำการโจมตีเขา
‎คุณต้องทำแค่อย่างเดียว
‎เอาหัวแบล็กเบียร์ดมาให้ผม
‎เมื่อปลอดภัยจากชาลส์ เวนที่อยู่ไกลในทะเล
‎วูดส์ โรเจอร์ส ‎ก็ไปเป็นข้าหลวงคนใหม่อยู่ในแนสซอ
‎การมาถึงอย่างเป็นทางการ ‎อาจเป็นสิ่งที่สนับสนุนวูดส์ โรเจอร์ส
‎ฮอร์นิโกลด์และโจรสลัดคนอื่นๆ ‎มาอยู่รวมกันเพื่อต้อนรับเขาอย่างเหมาะสม
‎ผมคิดว่าพวกคุณทุกคนอ่านนี่แล้ว ‎ฉะนั้นผมจะพูดเข้าประเด็นเลย
‎ตอนนี้แนสซออยู่ใต้การปกครอง ‎ของประมุขแห่งเครือจักรภพ
‎ในฐานะผู้แทนของเครือจักรภพ
‎ทั้งเจตนาและจุดประสงค์ทั้งหมด ‎และเพื่อหลีกเลี่ยงข้อกังขา
‎ผมคือประมุข
‎การมาถึงของโรเจอร์สที่รังโจรสลัดแห่งนี้
‎เป็นการเปลี่ยนแปลงมัน ‎ให้เป็นอาณานิคมที่เป็นทางการขึ้น
‎และเริ่มต้นยุคใหม่
‎อย่าเข้าใจผิด
‎แนสซอจะดำเนินการตามกฎของพระเจ้า
‎และกษัตริย์
‎ทรงพระเจริญ!
‎ทรงพระเจริญ
‎เบนจามิน ฮอร์นิโกลด์ ยินดีรับใช้ครับ
‎ฮอร์นิโกลด์เหรอ
‎ฮอร์นิโกลด์
‎จริงสิ
‎ไอ้งั่งที่ปล่อยไอ้สารเลวเวนนั่น ‎ไปลอยนวลอยู่ในทะเลแคริบเบียน
‎ใช่
‎คงเป็นคริสเตียนที่น่าสงสาร ‎ที่ไม่เชื่อเรื่องการให้อภัย
‎และในฐานะมนุษย์ที่เกรงกลัวพระเจ้า ‎ผมยินดีเสมอที่จะมอบ
‎หนทางสู่การไถ่บาปแก่ผู้มีบาป
‎ฉะนั้นทำตามนี้
‎ใช้ทักษะที่คุณมีในฐานะกัปตันผู้โด่งดัง
‎รวบรวมคนที่พร้อมจะกลับตัวกลับใจให้ได้มากที่สุด
‎และตามล่าชาลส์ เวน
‎ไม่มีความรักระหว่างผมกับไอ้เดรัจฉานคนนั้น
‎เขาเป็นอันตรายกับเราทุกคน
‎เราทุกคน
‎ฉะนั้น ได้…
‎ผมจะล่าตัวเขามาให้คุณ
‎เพื่อกษัตริย์ แต่ส่วนใหญ่ก็เพื่อ ‎ความเป็นอยู่ที่ดีของเพื่อนๆ ผม
‎นำตัวเขามาให้ผม โยนให้ฉลามกิน ‎อยากทำยังไงก็ทำเลย
‎แต่กำจัดวิญญาณของเขาออกจากบัญชีคนเป็น
‎และฆ่าเขาซะ
‎เขาเคยเป็นทหารในกองทัพ ‎เขายอมรับอำนาจของโรเจอร์ส
‎และเขาก็เริ่มทำงานให้โรเจอร์ส ‎ในฐานะนักล่าโจรสลัด
‎ตามล่าเพื่อนเก่าของเขา ‎และนำตัวพวกเขามาดำเนินคดี
‎ฮอร์นิโกลด์แล่นเรือออกจากแนสซอ ‎เพื่อตามล่าชาลส์ เวน
‎จะ…
‎เป็น…
‎คน…
‎ไหน…
‎ดี
‎เวนพยายามทรมานผู้คนแบบซาดิสต์
‎ต่อให้เขาคิดว่าพวกเขาไม่มีทรัพย์สิน
‎ถ้ามีโอกาสแค่หนึ่งเปอร์เซ็นต์ ‎ที่พวกเขาจะซ่อนอะไรไว้ ก็จะได้รู้กัน
‎บอกกัปตันสิว่าแกรู้อะไร
‎ฉันจะหั่นพวกแกเป็นชิ้นๆ ‎แล้วจมเรือเหม็นๆ นี่ซะ
‎โอกาสสุดท้าย!
‎เพชรพลอยอยู่ไหน!
‎ผู้ชายคนนั้นพูดว่าอะไร
‎เขาพูดว่าอะไร
‎ผู้ชายคนนั้นพูดว่าอะไร
‎วางแผนกันอยู่ ใช่ไหม
‎อย่าบังอาจแม้แต่จะคิดหักหลังชาลส์ เวน
‎ไม่งั้นความคิดของแกจะขาดกระเด็นจากคอแก
‎ผมไม่ได้หักหลังคุณ ชาลส์ ‎เขามีข้อมูลที่เป็นประโยชน์กับคุณ
‎ว่าไง
‎เพชรพลอยอยู่ไหน
‎ไม่ใช่เพชรพลอย ชาลส์
‎มีค่ากว่าเพชรพลอยอีก
‎พวกเขารู้ว่าแบล็กเบียร์ดตั้งค่ายอยู่ที่ไหน
‎งั้นหมอนี่ก็ต้องพูด
‎แล้วบอกฉัน
‎ฉันจะเจอไอ้ระยำนั่นได้ที่ไหน
‎(โอคราโค้ก นอร์ทแคโรไลนา)
‎ดื่ม!
‎หลังจากที่แบล็กเบียร์ด ‎ปล้นยึดเรือฝรั่งเศสได้หลายลำ
‎เขากับคนของเขาก็ล่าถอยไปที่เกาะโอคราโค้ก
‎ซึ่งอยู่ห่างจาก ‎ชายฝั่งนอร์ทแคโรไลนาไปหลายไมล์
‎มาเร็ว พวกเร่ร่อนจอมขี้เกียจ
‎ดื่ม!
‎ดื่มให้พวกฝรั่งเศสกันหน่อย
‎ดื่มให้พวกฝรั่งเศส!
‎พวกเขาจัดปาร์ตี้ฉลองกันใหญ่โต
‎พวกเขาเปิดเหล้าเป็นถัง
‎พวกเขาเต้น ร้องเพลง
‎แต่แบล็กเบียร์ดรู้ดีว่า ‎ชีวิตโจรสลัดเล่นงานเราได้หลายวิธี
‎เป็นไปได้มากว่าแบล็กเบียร์ดเป็นโรคซิฟิลิส
‎ไม่มียารักษาโรคซิฟิลิสจนกระทั่งราวๆ ปี 1930
‎ถ้าคนติดโรคนี้ ก็คาดหวังได้ว่ามันจะฆ่าพวกเขา ‎ถ้าอย่างอื่นไม่ฆ่าพวกเขาซะก่อน
‎ผมว่าได้เวลาแล้ว เพื่อนยาก
‎ที่เราต้องพอกันแค่นี้ก่อน
‎ผมว่าคุณต้องดื่มเหล้าอีก
‎เอ็ดเวิร์ด!
‎จัดปาร์ตี้ได้สุดยอดเลย เพื่อน
‎โชคดีเหลือเกินที่นายผ่านมาทางนี้
‎ฉันตามหานายตั้งนาน
‎แนสซอพ่ายแพ้แล้ว
‎แล้วเบนจามินล่ะ เขาอยู่ไหน
‎เขาเป็นไอ้คนทรยศ
‎เขาทรยศพวกเราทุกคน เขาเป็นนักล่าโจรสลัด
‎ทรยศเหรอ
‎ใช่
‎ฉันมาเสนอโอกาสให้นาย
‎เป็นโจรสลัดที่ควบคุมทะเล ‎จากบอสตันไปถึงฮิสปันโยลา
‎นายกับฉัน
‎ฉันคิดว่าแบล็กเบียร์ด ‎รู้ตัวว่าเวลาของเขาหมดลงแล้ว
‎ทุกคนรู้จักชื่อเขา ทุกคนที่ท่าเรือทุกแห่งรู้จักเขา
‎และเขาก็ต้องหาทางออกในเรื่องนี้ ‎ที่ไม่ได้จบลงด้วยการถูกแขวนคอ
‎การอยู่กับอาชญากรที่ทางการล่าตัว ‎อย่างชาลส์ เวน ไม่ใช่ทางออกแน่นอน
‎ฉันจะให้นายครองทะเลหลวงไปแล้วกัน เวน
‎ฉันมีความสุขกับผืนทรายและเวิ้งน้ำที่นี่
‎แล้วนายจะเสียใจ
‎เอ็ดเวิร์ด แทตช์
‎แม้โดนหักหน้าที่โอคราโค้ก แต่เวนก็ไม่ยอมแพ้
‎เวนสั่งโจมตีเรือสินค้า
‎มันดูเหมือนเรือสินค้าขนาดใหญ่ ‎ที่บรรทุกสินค้ามากมาย
‎เรือสินค้ามักมีปืนใหญ่ แต่ไม่ค่อยมีการสู้ตอบโต้
‎ลูกเรือไม่ได้ถูกจ้างมาเพื่อป้องกันเรือ ‎แค่แล่นเรือเท่านั้น
‎ดูมันขนมาเพียบเลย พวก!
‎เรือสินค้าเป็นเรือที่ได้รับ ‎การสนับสนุนจากรัฐบาลฝรั่งเศส
‎หมายความว่าบนเรือไม่ได้มีแค่ลูกเรือสินค้า
‎ไม่ใช่เลย พวกเขาเป็นเจ้าหน้าที่ที่ผ่านการฝึกมา
‎มันหมายความว่าที่เรือหนักก็เพราะปืนใหญ่ ‎ไม่ใช่เพราะสินค้า
‎ซวยแล้ว!
‎ปืนใหญ่เปิดฉากยิง มันเป็นการระดมยิง ‎ทำลายล้าง สร้างความเสียหายอย่างหนัก
‎เขาสั่งให้หยุดการโจมตีทันที
‎หันหัวเรือกลับ!
‎ไม่ทันแล้ว ถ้าเราหันหัวเรือกลับตอนนี้ ‎มันโดนยิงแหลกเป็นชิ้นแน่
‎โจมตีมันเลย!
‎หันกลับ ฉันไม่ยอมตายบนเรือนี่หรอก
‎เร็วเข้า!
‎ลูกเรือของเขา ‎ต้องการสินค้า ต้องการเดินทางต่อไป
‎พวกเขาไม่กลัว
‎กัปตันปฏิเสธ นี่ทำให้ลูกเรือทุกคนข้องใจ
‎ว่าเขาคู่ควรที่จะเป็นกัปตันของพวกเขาหรือไม่
‎การตัดสินใจล่าถอยของเวนทำให้ลูกเรือแตกแยก
‎บางคนสนับสนุนเขา ‎แต่ลูกเรือส่วนใหญ่ไม่สนับสนุน
‎พวกเขาผิดหวังที่ไม่ได้โจมตี
‎- ลูกเรือรู้สึกว่าคำสั่งของคุณ… ‎- นายติดหนี้ชีวิตฉัน
‎ตรงกันข้ามเลย คำสั่งของคุณวันนี้ ‎เสี่ยงทั้งเรือและชีวิตทุกคน
‎มันเป็นการล่าถอยตามยุทธวิธี
‎บางครั้งสู้วันอื่นก็ดีกว่า
‎ลูกเรือกลุ่มนั้น ‎พบความเป็นผู้นำในตัวจอห์น แร็กแฮม
‎ซึ่งเป็นนายกราบเรือ ‎รองผู้บัญชาการลูกเรือของเวน
‎และพวกเขาคัดค้าน ‎การเป็นผู้นำของเวนในเรื่องนี้
‎เรามุ่งมั่นที่จะต่อสู้ ‎การหันหัวเรือกลับไม่ใช่กลยุทธ์
‎เราทุกคนเห็นคุณแล้ว
‎มันเป็นความขี้ขลาด
‎เราขอให้คุณลงจากตำแหน่ง
‎ออกจากตำแหน่งเหรอ
‎ฉันอยากเห็นคนที่กล้าพอ ‎ที่จะขอให้ฉันออกจากตำแหน่ง
‎พวกเขาขอให้เขาลงจากตำแหน่ง ‎เมื่อเขาปฏิเสธ พวกเขาก็โหวตกัน
‎เวนแพ้การโหวตและแร็กแฮมก็เป็นกัปตันแทน
‎กลับมา
‎กลับมาสิ ฉันเป็นกัปตันของพวกแกนะ!
‎กลับมานี่!
‎กลับมา!
‎บัดซบเอ๊ย!
‎เวนยึดมั่นกลุ่มลูกเรือของเขา ‎เขาเป็นคนที่สร้างแรงบันดาลใจ
‎พวกเขามองว่าเขาเป็นผู้นำ ‎เขาจึงค่อนข้างแปลกใจ
‎เมื่อลูกเรือของเขาไม่ใช่แค่ไม่เห็นด้วย ‎แต่ตัดสินใจปลดเขาจากตำแหน่งเลย
‎ชาลส์ เวนถูกทิ้ง
‎สิ่งที่เรียกว่าราชาแห่งแผ่นดินแนสซอนั้น
‎โหดร้าย อำมหิต และสั้นนัก
‎กลับมา!
‎กลับมา ฉันเป็นกัปตันของพวกแกนะ!
‎ในแนสซอ ‎วูดส์ โรเจอร์สทำให้เกาะเป็นที่ที่ดีขึ้น
‎เฆี่ยนต่อไป
‎สำหรับแอนน์ บอนนี คนรักของเธอกลับมาแล้ว
‎แต่ตอนนี้คาลิโค แจ็กเป็นกัปตันแจ็กแล้ว
‎และในที่สุดเขาก็มีเงินซื้ออิสรภาพของแอนน์
‎ผมเอาเงินมาให้คุณ บอนนี
‎แจ็กอยากทำสิ่งที่ถูกต้อง
‎เขากับแอนน์รักกันและอยากอยู่ด้วยกัน
‎แจ็กยินดีทำสิ่งที่เขาต้องทำเพื่อให้มันเกิดขึ้น
‎เขาเลยเสนอที่จะซื้อเธอ
‎เงินนี่
‎สำหรับผู้หญิงที่โด่งดังที่สุดในแนสซอเหรอ
‎แต่ละวันมีผู้ชายกี่คนที่จ่ายให้ผม ‎เพื่อความสุขในการเอาโสเภณีที่สวยขนาดนี้
‎นึกดูสิผมโชคดีแค่ไหน
‎เป็นแมงดาให้โสเภณี ‎ที่ชอบงานของเธอมากกว่าที่พวกเขาชอบ
‎ตอนนี้เจมส์ บอนนีรู้สึกถูกหยามมาก ‎จนตัดสินใจไปหาวูดส์ โรเจอร์ส
‎เขาบอกว่าภรรยาของเขาพยายามนอกใจเขา
‎ไปพาเธอมาหาผม
‎เขาต้องการให้ทำอะไรสักอย่างเกี่ยวกับมัน
‎ไง
‎คุณนอกใจสามีคุณกับโจรสลัดเหรอ
‎ไม่ใช่โจรสลัด ไม่ใช่
‎ผมรับการอภัยโทษ
‎ผมเป็นอิสระ
‎อิสระที่จะแต่งงานกับโสเภณีน่าอัปยศคนนี้เหรอ ‎ปีศาจตนไหนล่อลวงให้คุณทำแบบนั้น
‎บางทีเราน่าจะได้เห็นด้วยตาตัวเอง
‎อย่านะ!
‎วูดส์ โรเจอร์สตัดสินใจ ‎ใช้กฎหมายที่ไม่ถูกใช้บ่อยนัก
‎เฆี่ยนผู้หญิงที่นอกใจสามีหรือพยายามทิ้งเขา
‎ความผิดทั้งหมดตกอยู่กับผู้หญิง ‎ทำให้พวกเขาสิ้นศักดิ์ศรี
‎ทำให้พวกเขาสิ้นหน้าที่และอิสระ
‎ที่จะตัดสินใจเองเพื่อทำให้ ‎ชีวิตของพวกเขาดีขึ้นด้วยวิธีของพวกเขา
‎ไม่
‎ถ้าจะเฆี่ยนให้ปีศาจออกจากร่างโสเภณีคนนี้
‎คุณควรจะเป็นคนทำมันเอง
‎ไม่นะ
‎ไม่!
‎หยุด!
‎ฉันว่าถึงเวลาแล้วที่แกต้องปล่อยเราไป
‎ว่าไหม
‎ไอ้ระยำ!
‎หยุดนะ
‎หยุด!
‎ในที่สุด แอนน์ บอนนีก็เป็นสิ่งที่เธอมุ่งหมายไว้
‎โจรสลัดในทะเลหลวง
‎พร้อมด้วยคนรักของเธอ
‎ทำให้มันจบๆ กันเถอะ
‎ตำนานใหม่ของแคริบเบียน ‎จะไม่มีวันตกอยู่ใต้อำนาจของผู้ชายอีกแล้ว
‎เป็นครั้งแรกที่เธอถือว่า ‎ตัวเองเป็นอิสระอย่างแท้จริง
‎เธอแต่งตัวได้ตามที่เธอต้องการ ‎เธอใส่เสื้อผ้าผู้ชาย
‎และเธอก็เปิดเสื้อเผยให้เห็นหน้าอกของเธอ
‎พิสูจน์ให้คนทั้งโลกเห็นว่า ‎เธอไม่จำเป็นต้องทำตามความคาดหวังของสังคม
‎ไม่ได้ใช้เพศสภาพของเธอ ‎เพื่อได้สิ่งที่เธอต้องการหรืออะไรแบบนั้น
‎แต่เธอใช้ร่างกายของเธอเป็นวิธีที่แสดงให้เห็น
‎ว่าเธอไม่ได้เป็นของใครและไม่มีใครควบคุมเธอ
‎หยุด!
‎(นอร์ทแคโรไลนา พฤศจิกายน ปี 1718)
‎เรือเอกเมย์นาร์ดกับลูกเรืออังกฤษ ‎ทิ้งเครื่องแบบทหารเรือ
‎ไปล่าแบล็กเบียร์ดที่ชายฝั่งนอร์ทแคโรไลนา
‎ทหารเรือหน่วยหนึ่ง ‎แล่นเรือไปที่รังโจรของแบล็กเบียร์ด
‎ที่ปากอ่าวบนเกาะโอคราโค้ก
‎และพวกเขาก็เจอแบล็กเบียร์ดกับคนของเขาที่นั่น
‎คุณสุภาพบุรุษ
‎เราเจอเขาแล้ว
‎(โอคราโค้ก พฤศจิกายน ปี 1718)
‎ในเวิ้งน้ำตื้นๆ ของโอคราโค้กที่ซ่อนเร้นอยู่
‎แบล็กเบียร์ดพบว่าตัวเองอ่อนแอเกินกว่าจะรับได้
‎ข้าหลวงอีเดน
‎เขากลัวว่าสปอตส์วูดจะส่งทีมสังหารมาล่าเรา
‎ดูเหมือนพวกลูกหมาขี้ขลาดจะเจอเราแล้ว
‎มันเป็นบริเวณที่อันตรายมาก ‎ที่ที่เรือจะติดสิ่งกีดขวางได้ง่ายๆ
‎และมันก็เป็นอย่างนั้น
‎เรือของเมย์นาร์ดติดสิ่งกีดขวางและเกยตื้น
‎พวกเขาอาจเจออุปสรรคเข้าแล้ว
‎เราควรทิ้งพวกเขาไว้ให้เน่าอยู่ตรงนั้น ‎พวกเขาไม่อยู่ในสภาพที่จะตามเราได้
‎หรือไม่เราก็ฆ่าพวกเขาให้หมด
‎ยุติแผนของสปอตส์วูดกันเถอะ
‎ทำมันตอนนี้เลย
‎แบล็กเบียร์ดมุ่งมั่นที่จะยุติการต่อสู้ครั้งนี้ ‎เขารู้ว่าเขาหนีไม่พ้นแน่
‎เข้าประจำที่ที่ปืนใหญ่!
‎เตรียมอาวุธให้พร้อม!
‎เราสู้ตาย!
‎เขารู้ว่านี่เป็นช่วงเวลาที่ต้องสู้สุดชีวิต ‎เขาต้องชนะการต่อสู้ให้ได้
‎พวกเขาปาระเบิดมือใส่ นี่คือลูกเหล็กหล่อ
‎ที่เต็มไปด้วยดินระเบิด ‎ที่ระเบิดแล้วแตกกระจายเป็นสะเก็ดระเบิด
‎เยี่ยมมากสำหรับการเคลียร์ดาดฟ้าเรือ
‎แบล็กเบียร์ดเป็นคนแรกก้าวข้ามกราบเรือ
‎เพื่อขึ้นเรือของเมย์นาร์ดแล้วก็ยึดมัน
‎พวกเขาเห็นศพเปื้อนเลือด ‎นอนเกลื่อนบนดาดฟ้าเรือ
‎ในใจของแบล็กเบียร์ด ‎เขาคิดว่าการต่อสู้จบลงแล้ว
‎เขาคิดว่าการต่อสู้เสร็จสิ้นแล้ว ‎และตอนนี้ก็เหลือแค่ทำความสะอาด
‎ไปที่ท้ายเรือ
‎กัปตันเหรอ
‎ไม่ใช่
‎ระวังตัวไว้
‎เมย์นาร์ดฉลาดมากกับวิธีที่เขาเข้าหา
‎การเผชิญหน้าระหว่างสองฝ่ายที่เลี่ยงไม่ได้นี้
‎เขาทำให้ตัวเองอยู่ในสถานะที่เป็นต่อ ‎ด้วยการโจมตีแบบฉับพลัน
‎ระบุตัวตนมา!
‎คุณไม่รู้จักผมเหรอ
‎ผมคือปีศาจที่มาเกิดใหม่
‎บุรุษเคราเพลิง
‎มันสายเกินไปสำหรับแบล็กเบียร์ด
‎แต่ไม่ใช่สำหรับการแก้แค้น
‎แบล็ก ซีซาร์ลงไปใต้ดาดฟ้าที่มีดินปืนจำนวนมาก
‎และระเบิดเรือตามคำสั่งของกัปตัน
‎แบล็ก ซีซาร์ไม่มีทางหนี นี่เป็นภารกิจฆ่าตัวตาย
‎ผมคิดว่าการตายของแบล็กเบียร์ด ‎คือจุดจบเชิงสัญลักษณ์
‎แห่งยุคทองของโจรสลัด
‎ไม่มีต้นแบบไหนที่ยิ่งใหญ่กว่า
‎ภาพลักษณ์และความเป็นตัวตนของเขาแสดงถึง ‎จิตวิญญาณที่เราจะเข้าใจการเป็นโจรสลัด
‎มากกว่าแบล็กเบียร์ด
‎เมย์นาร์ดเอาหัวของแบล็กเบียร์ด
‎ไปผูกไว้กับเสาหัวเรือของเขา
‎เป็นสัญญาณบอกทุกคนที่เขาแล่นเรือผ่าน ‎ว่าแบล็กเบียร์ดแพ้แล้ว
‎แบล็กเบียร์ดตายแล้ว และเขาคือคนที่ทำมัน
‎ให้เป็นบทเรียนแก่ทุกคน ‎ที่พยายามเจริญรอยตามเขา
‎ว่าชะตากรรมเดียวกันนี้รอพวกเขาอยู่
‎ขณะที่ยุคทองของโจรสลัดสิ้นสุดลง
‎แล้วเกิดอะไรขึ้นกับตัวละครอื่นๆ ‎ในเรื่องราวของเราล่ะ
‎ชาลส์ เวนถูกจับได้และพบจุดจบที่เหมาะสม
‎ต่อหน้าฝูงชนของพอร์ตรอยัล
‎ในวันที่เขาถูกประหารชีวิต ‎ถนนต่างๆ เต็มไปด้วยผู้คนที่มาเข้าคิว
‎รอดูโจรสลัดชื่อดังคนนี้ถูกประหารชีวิต
‎แต่เวนไม่ยอมสยบจนถึงวาระสุดท้าย
‎ไอ้กษัตริย์ของแกไปตายซะ!
‎และพวกคนรวยบัดซบ ‎ที่ใช้งานคนจนเหมือนวัวควาย
‎ดึง!
‎พอลส์เกรฟ วิลเลียมส์
‎ไม่เคยหยุดพัก
‎เขามุ่งหน้าไปยังชายฝั่งตะวันออกของแอฟริกา
‎เฮนรี เจนนิงส์
‎เขาเกษียณ ‎และเป็นเจ้าของไร่ผู้ร่ำรวยในเบอร์มิวดา
‎ศัตรูเก่าของเขา
‎เจ้าพ่อแห่งแนสซอ เบนจามิน ฮอร์นิโกลด์
‎ว่ากันว่าเขากลับไปเป็นโจรสลัดหลวงอีกครั้ง
‎แต่แล้วเขาก็หายตัวไป
‎เป็นไปได้มากว่าเขาไปอยู่กับ ‎"แบล็กแซม" เบลลามีที่ก้นมหาสมุทร
‎สุสานใต้น้ำของโจรสลัด
‎สำหรับแอนน์ บอนนีและแจ็ก แร็กแฮม
‎ตอนจบของพวกเขานั้นทั้งสุขและเศร้า
‎ถ้าแกสู้แบบลูกผู้ชายไม่ได้ ‎ก็สมควรโดนแขวนคอเหมือนหมา
‎ไอ้สารเลว!
‎เขาปกป้องเธอไม่ได้และพยายามซ่อนตัว
‎ทั้งคู่ถูกกองกำลังอังกฤษจับตัว ‎และถูกตัดสินประหารชีวิต
‎แต่แอนน์รอดชีวิตเมื่อเธอเผยว่าเธอตั้งท้อง
‎บางคนบอกว่า ‎บอนนีไปตั้งรกรากอยู่ในนอร์ทแคโรไลนา
‎และมีชีวิตอยู่ดูการก่อตั้งสาธารณรัฐใหม่
‎ประเทศใหม่
‎เป็นอิสระจากกษัตริย์อังกฤษ
‎สหรัฐอเมริกา
‎คำบรรยายโดย ธนิศา ขำคง